Hópmálsókn er til skoðunar vegna bólusetninga gegn kórónuveirunni, af hálfu kvenna sem telja bóluefnin hafa breytt tíðahring þeirra.
Þær hafa stofnað hóp á Facebook þar sem um 600 eru félagar. Þær skoruðu á landlækni að rannska hugsanlegar aukaverkanir bóluefna á blæðingar. Í rannsókninni voru skoðuð 38 tilvik er varða blæðingar í kringum tíðahvörf, og óreglulegrar eða langvarandi blæðingar. Í sjö tilvikum var ekki hægt að útiloka tengsl við bólusetningu, en til þess hefði þurft frekari rannsókn. í 31 tilviki voru aðrar ástæður en bólusetning taldar líklegri. Röskun á tíðahring er algeng og ýmislegt sem getur legið að baki, eins og til dæmis hormónameðferðir, separ í legi eða blöðrur á eggjastokkum. Rebekka Ósk Sváfnisdóttir forsvarsmaður hópsins.
Ég er ekki nógu sátt við þessar niðurstöður og hópurinn minn er ekki sáttur við þessar niðurstöður heldur vegna þess að það var ekki ein kona tekin til rannsóknar við gerð þessarar rannsóknar. Það var hringt í örfáar konur og þær voru spurðar um leyfi til þess að skoða sjúkraskýrslur, það var hringt í örfáar konur af þessum sem var hringt í og spurt nánari spurninga af kvensjúkdómalækni á vegum þessarar rannsóknar, ekki allar. Og við sjáum ekki hvernig rannsókn getur skilað eðlilegum niðurstöðum þegar að engin kona er tekin til líkamlegrar rannsóknar.
Rebekka Ósk segir að rannsóknin veiti í raun engin svör. Fram komi í rannsókninni að blæðingar á vissu skeiði geti orðið óreglulegar, en Rebekka Ósk segir konurnar sem um ræðir fullorðnar, þær þekki líkama sinn og hafi haft reglulegar blæðingar og að kvensjúkdómalæknar þeirra bendi eingöngu á bóluefnin sem ástæðu breytinga. Hún segir konurnar ræða næstu skref.
Ég get bara sagt eitt, það er fundur með lögmanni á mánudag með mögulega hópmálsókn í gangi.